SK Úradný vestník Európskej únie C 188/19

ROZHODNUTIE RADY 2005/…/SVV

z …,

ktorým sa mení a dopĺňa rozhodnutie 2003/170/SVV o spoločnom využívaní styčných dôstojníkov vysielaných do zahraničia orgánmi členských štátov činnými v trestnom konaní

(2005/C 188/12)

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 30 ods. 1 písm. a), b) a c), článok 30 ods. 2 písm. c) a článok 34 ods. 2 písm. c),

so zreteľom na iniciatívu Spojeného kráľovstva Veľkej Británie a Severného Írska (1)

so zreteľom na stanovisko Európskeho parlamentu (2),

keďže:

Po hodnotení vykonávania rozhodnutia Rady 2003/170/SVV (3)by sa mali zmeniť a doplniť niektoré ustanovenia uvedeného rozhodnutia, aby sa zohľadnila súčasná prax, ktorá sa týka používania styčných dôstojníkov Europolu vyslaných do zahraničia s cieľom zasielať informácie v súlade s Dohovorom o Europole (4), a ktorá sa týka iniciatívy na konanie zasadnutí styčných dôstojníkov.

ROZHODLA TAKTO:

Článok 1

Zmena a doplnenie rozhodnutia Rady 2003/170/SVV

Rozhodnutie 2003/170/sa týmto mení dopĺňa takto:

1. V článku 1 ods. 1 sa dopĺňa tento pododsek: „V tomto rozhodnutí“ styčný dôstojník Europolu „je zamestnanec Europolu vyslaný do zahraničia do jednej alebo viacerých tretích krajín alebo medzinárodných organizácií na podporu a koordináciu spolupráce medzi orgánmi v týchto krajinách alebo organizáciách a Europolom prostredníctvom výmeny informácií medzi nimi.“;

2. V článku 1 ods. 2 sa dopĺňa tento pododsek: „Toto rozhodnutie sa uplatňuje bez toho, aby boli dotknuté úlohy styčných dôstojníkov Europolu v rámci Dohovoru o Europole, vykonávacích opatrení a dohôd o spolupráci uzavretých medzi Europolom a dotknutou treťou krajinou alebo dotknutou medzinárodnou organizáciou.“;

3. V článku 4 ods. 1 sa dopĺňa táto veta: „Takéto zasadnutia sa môžu tiež konať na základe iniciatívy akéhokoľvek iného členského štátu a najmä tých členských štátov, ktoré sú“ vedúcimi národmi „spolupráce EÚ v konkrétnej krajine alebo regióne.“;

4. V článku 8 sa dopĺňajú tieto odseky: „3. V súlade s vnútroštátnym právom a Dohovorom o Europole môžu členské štáty požiadať Europol o využitie styčných dôstojníkov Europolu dočasne pridelených v tretích krajinách alebo medzinárodných organizáciách s cieľom výmeny príslušných informácií. Žiadosti sa zasielajú na Europol prostredníctvom národných jednotiek členských štátov v súlade Dohovorom o Europole. 4. Europol zabezpečuje, aby jeho dočasne pridelení styční dôstojníci v tretích krajinách alebo medzinárodných organizáciách poskytovali informácie týkajúce sa závažných hrozieb pre členské štáty, ktoré vyplývajú z trestných činov, pre ktoré je Europol príslušný podľa Dohovoru o Europole. Tieto informácie sa oznamujú príslušným orgánom dotknutých členských štátov prostredníctvom národných jednotiek v súlade s Dohovorom o Europole.“.

Článok 2

Uplatňovanie s ohľadom na Gibraltár

Toto rozhodnutie sa vzťahuje na Gibraltár.

Článok 3

Nadobudnutie účinnosti

Toto rozhodnutie nadobúda účinnosť 14 dní po jeho uverejnení v Úradnom vestníku Európskej únie.

V … Za Radu predseda …

(1) Ú. v. EÚ

(2) Ú. v. EÚ

(3) Ú. v. EÚ L 67, 12.3.2003, s. 27.

(4) Ú. v. ES C 316, 27.11.1995, s. 1.